Johan Lausen Bull

Johan Lausen Bull (født 14. mai 1751 i Stod utenfor Steinkjer, død 29. juli 1817 i Christiania) Odd Arvid Storsveen, Johan Lausen Bull i Store norske leksikon. var en norsk magistratspresident.

Etter foreldrenes tidlige død jobbet Johan Lausen som skriverkarl hos slektningen Henrik Helkland Bull (1732–1797) som var sorenskriver i Lofoten og Vesterålen fra 1768 og i Moss fra 1773. Så ble det studier i København som ga juridikum i 1776, hvorpå Johan Lausen var hos høyesterettsadvokat Christian Colbjørnsen (1749–1814) en kort tid. Så var han sorenskriver flere steder i Søndmøre fogderi, først som etterfølger til Melchior Falch (1720–1791) fra 1779.

Fra 1798 til 1802 var han magistratspresident i  i Kristiansand, det vil si den som ledet byens magistrat (byråd), en tittel som forsvant i 1828 da man begynte å si borgermester.  Fra 1802 til 1815 var han det samme (magistratspresident) i Christiania (i dag Oslo) der han eide Tøyen hovedgård. Det var her han huset sin nyss utslippede venn Hans Nielsen Hauge (1771–1824). Tøyen solgte han i 1812 for å gi plass til Det Kongelige Frederiks Universitet. Men han eide mange andre gårder og led ikke for det.  Ellers var han justisråd fra 1802 til 1812, en tittel man kunne kjøpe seg til.

Etter han ga seg som magistratspresident i 1815, kjøpte han  Storøen gård (Hole) som ligger i Tyrifjorden, og flyttet hit med familien.  Han døde i 1817 på besøk hos storebroren (Johan Randulf).
 Familie 

Han var sønn av kaptein Jørgen Andreas Bull (1703–1764) og Dorothea Catharina Wandal Randulf (1716–1763).  Storebroren Johan Randulf Bull (1749–1829) var også jurist og den som i 1814 fikk i stand Høyesterett.

I 1781 giftet Johan (Lausen) seg med Charlotte Amalie Brix Bull (1763–1844), datter av sogneprest Jens Lemvig Bull (1727–1799) som var av samme Bullslekt. Deres sønn Jørgen Andreas Bull (1781–1816) var krigsassessor og druknet på isen i Tyrifjorden kort tid før Bull selv døde.  Eiendommen (Storøen) forble i familiens eie til 1820.

 Minne 

Sorenskriver Bullsgate i Ålesund er oppkalt etter han.


Se Bull for mer om slekta
 Referanser 

Kategori:Norske embets- og tjenestemenn
Kategori:Ordførere i Oslo
Kategori:Ordførere i Kristiansand
Kategori:Alumni fra Københavns Universitet
Kategori:Personer fra Steinkjer kommune